PDI สุดยอด! Q3/59 พลิกมีกำไรหลังยอดขายสินค้า-บริการโตสวย
PDI สุดยอด! Q3/59 พลิกมีกำไรอยู่ที่ 221.45 ล้านบาท จากปีก่อนขาดทุนอยู่ที่ 74.65 ล้านบาท หลังรายได้ขายสินค้าบริการหนุน-ต้นทุนลด ขณะที่งวด 9 เดือนแรก กำไรอยู่ที่ 352.22 ล้านบาท เพิ่มขึ้น 13% จากปีก่อนที่ทำได้ 312.62 ล้านบาท
9 พ.ย. 2559

บริษัท ผาแดงอินดัสทรี จำกัด (มหาชน)  หรือ PDI  รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) พลิกมีกำไรอยู่ที่ 221.45 ล้านบาท หรือมีกำไรสุทธิ 0.98 บาทต่อหุ้น จากช่วงเดียวกันของปีก่อนมีผลขาดทุนสุทธิ 74.65 ล้านบาท หรือมีขาดทุนสุทธิ 0.33 บาทต่อหุ้น
โดยผลการดำเนินงานที่พลิกมีกำไรเนื่องจาก บริษัทมีรายได้สินค้าและบริษัทการเพิ่มขึ้นและต้นทุนลดลง
ขณะที่ ผลการดำเนินงานช่วง 9 เดือนแรกมีกำไรสุทธิ 352.22 ล้านบาท หรือมีกำไรสุทธิ 1.56 บาทต่อหุ้น เพิ่มขึ้น 13% จากช่วงเดียวกันของปีก่อนที่มีกำไรสุทธิ 312.62 ล้านบาทหรือมีกำไรสุทธิ 1.38 บาทต่อหุ้น